Trusts: Nuwe riglyne oor Onafhanklike Trustees – BGR Nortje
Julie 2017, Nuus / By BGR_Admin
Die Hoofmeester het onlangs verdere riglyne oor die registrasie van trusts aan al die Meesters van die Hooggeregshowe in die verskillende provinsies uitgereik.
Die riglyne is van toepassing op alle nuwe trusts wat deur die verskillende Meesters geregistreer gaan word.
Die riglyne volg op 'n reeks van hofbeslissings waarin bevind is dat die trustvorm deur trustees misbruik is, waar trustbates dikwels sonder onderskeid, as eie bates van sommige trustees aangewend word. Die Hoogste Hof van Appèl het reeds in 2004 aanbeveel dat onafhanklike trustees in sekere familietrusts aangestel behoort te word. Die riglyn van die Hoofmeester is dat die verskillende Meesterskantore in die geval van "familie besigheidstrusts" as 'n reël, die aanstelling van 'n onafhanklike trustee moet oorweeg.
Die trustees het die magte om met onafhanklike derde partye te kontrakteer en in die proses skulde in die naam van die trust aan te gaan; en
"Onafhanklike trustee" word opsommenderwys as volg uiteengesit –
Dit is nie 'n uitdruklike vereiste dat die onafhanklike trustee 'n prokureur of rekenmeester hoef te wees nie. In praktyk mag die Meester wel aandring op professionele kwalifikasies en lidmaatskap van professionele verenigings. Daar is ook ooglopende voordele indien die onafhanklike trustees wel sodanig gekwalifiseer is.